Účastník ZPC	
Meno, priezvisko, titul:	PhDr. Jozef Facuna, PhD., Mgr. Marek Trávníček	
Úsek:	Odbor medzinárodnej spolupráce a projektov	
	
Zahraničná pracovná cesta	
Miesto konania – štát, mesto:	Nórsko, Oslo	
Organizátor:	Európske Wergeland Centrum	
Termín:	09.05-11.05. 2022	
Účel:	Účasť na medzinárodnom workshope v rámci projektu Inovatívne vzdelávanie učiteľov s cieľom zvýšiť ich interkultúrne kompetencie vo vzdelávacom procese rómskych žiakov	
Rokovací jazyk:	AJ	
	
Rámcový program	
09.05. 2022
17:00-19:00 - Pracovné stretnutie zástupcov Štátneho pedagogického ústavu (ŠPÚ) a zástupcov Európskeho Wergeland Centra (EWC)

10.05. 2022
09:00-10:30 – Aktuálny stav prípravy študijnej návštevy do Oslo, zhrnutie: Jozef Facuna (ŠPÚ)
10:30-10:45 – Prestávka na kávu
10:45-12:15 – Diskusia k pracovnej verzii programu školenia: Jozef Facuna (ŠPÚ), Marek Trávníček (ŠPÚ), Larisa Leganger Bronder (EWC), Caroline Gebara (EWC), školitelia: Elizabeth Kasa-Mälksoo a Calin Rus
12:15-15:00 – Návšteva komunitného centra v Oslo, Roma Kher: Jozef Facuna (ŠPÚ), Marek Trávníček (ŠPÚ), Larisa Leganger Bronder (EWC), Caroline Gebara (EWC)
15:00-16:30 – Pokračovanie v diskusii a príprave programu školenia: Jozef Facuna (ŠPÚ), Marek Trávníček (ŠPÚ), Larisa Leganger Bronder (EWC), Caroline Gebara (EWC)

11.05. 2022
09:00-09:40 – Aktuálny stav priebežnej správy a auditnej správy, zhrnutie: Valentina Papeikiene (EWC)
09:40-11:20 – Diskusia k budúcej spolupráce: Jozef Facuna (ŠPÚ), Marek Trávníček (ŠPÚ), Larisa Leganger Bronder (EWC), Caroline Gebara (EWC), Ana Perona-Fjeldstad (EWC)
11:20-12:00 – Prestávka na kávu
12:00 – Odchod na letisko
	
Stručný priebeh	

Medzinárodný workshop v rámci projektu Inovatívne vzdelávanie učiteľov s cieľom zvýšiť ich interkultúrne kompetencie vo vzdelávacom procese rómskych žiakov, ktorý je financovaný z nórskych grantov a zo štátneho rozpočtu SR, sa uskutočnil v Oslo v termíne od 09.05 do 11.05 2022. 

Dňa 09.05. 2022 sme uskutočnili pracovné stretnutie so zástupkyňou Európskeho Wergeland Centra (EWC) Larisou Leganger Bronder, na ktorom sme si upresnili spoločný program workshopu a prediskutovali aktuálne témy súvisiace s organizáciou workshopu a prípravou študijnej návštevy pre slovenských pedagógov v Oslo. 
Dňa 10.05. 2022 sme na úvod prebrali pripravenú agendu študijnej cesty a organizačné otázky súvisiace s návštevou. Následne sa k účastníkom v Európskom Wergeland Centre pripojili on-line školitelia, ktorí budú školiť účastníkov študijnej návštevy. V rámci diskusie sme prebrali časový harmonogram vzdelávacieho tréningu počas jednotlivých dní, témy jednotlivých vzdelávacích blokov, prípravu študijných materiálov a prípravnú aktivitu pre účastníkov.  
Po doobedňajšej časti pokračoval program návštevou Roma kher (komunitná organizácia v Oslo). Absolvovali sme prehliadku priestorov a prebehla diskusia so zástupcami organizácie o činnostiach a aktivitách komunitného centra a budúcej spolupráci. 
Dňa 11.05. 2022 prebehlo v priestoroch Európskeho Wergeland Centra ďalšie stretnutie týkajúce sa vykazovania a predkladanie účtovnej dokumentácie a auditnej správy a schválených zmien v rozpočte projektu. 
Témou záverečného bloku workshopu bola diskusia o možnostiach budúcej spolupráce v rámci nového programového obdobia Nórske granty a EHP. Obe strany vyjadrili spoločnú vôľu podieľať sa na príprave a realizácii ďalších krokov v rámci budúceho programového obdobia. 
Všetci zúčastnení sa zhodli na nasledujúcich záveroch workshopu: 
-	Termín realizácie študijnej návštevy v Oslo (05.-10. jún 2022)
-	Letenky a ubytovanie pre účastníkov študijnej návštevy sú zabezpečené zo strany ŠPÚ
-	Príprava dokumentácie k študijnej návšteve: aktualizovaný podrobný program školenia – lektori EWC
-	ŠPÚ zistí očakávania a potreby účastníkov študijnej návštevy a pošle ich lektorom EWC
-	EWC poskytne ŠPÚ profily lektorov, ktorí budú viesť vzdelávaciu aktivitu
-	Auditná správa EWC 
-	Po predložení auditnej správy zo strany EWC – ŠPÚ poskytne EWC druhú platbu podľa partnerskej  zmluvy
-	ŠPÚ zorganizuje prípravné on-line stretnutie s účastníkmi študijnej návštevy
-	Predbežný termín priebežnej konferencie projektu bol stanovený na 28. september 2022

Diskusia počas workshopu prebehla veľmi konštruktívne a účastníci za zhodli na ďalšom postupe a stanovili termíny budúceho workshopu na jar 2023. 
	
Odporúčania a závery	
 - účastníci workshopu si predbežne stanovili termíny ďalších medzinárodných workshopov a harmonogram prípravy a realizácie študijnej návštevy v Oslo.	
Očakávaný prínos	
Informácie nadobudnuté počas pracovnej cesty 	
Prehľad prinesenej dokumentácie a miesto jej uloženia
- vypracované podklady v angličtine k príprave a realizácii študijných návštev v Oslo v spolupráci s projektovým partnerom Európskym Wergeland Centrom,
-  podklady sú uložené ako interný dokument ŠPÚ.	
Správy sú dostupné 
 	
Spôsob zverejnenia výsledkov ZPC elektronicky	
Správa zo ZPC bola zaslaná 	
	
Súhlasím so zverejnením správy na internete.  	
Správu vypracovali: PhDr. Jozef Facuna, PhD., Mgr. Marek Trávníček	
Dátum: 01.06. 2022	
Správu schválil: